pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โครงการผ้าอ้อมผู้ใหญ่และแผนรองซับสำหรับผู้ป่วยติดเตียงหรือมีปัญหาการกลั้นขับถ่าย
วันอาทิตย์ที่ 13 สิงหาคม 2566
13/08/2566
โครงการผ้าอ้อมผู้ใหญ่และแผนรองซับสําหรับผู้ป่วยติดเตียงหรือมีปัญหาการกลั้นขับถ่าย
โครงการผ้าอ้อมผู้ใหญ่และแผนรองซับสําหรับผู้ป่วยติดเตียงหรือมีปัญหาการกลั้นขับถ่าย ครอบคุลมคนไทยทุกสิทธิแล้ว สามารถแจ้งรับสิทธิที่สายด่วน 1330 หรือลงทะเบียน รพ.สต. ศูนย์บริการสาธารณสุขใกล้บ้าน อบต.-เทศบาล
วันนี้ 13 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่คณะกรรมการหลักประกันสุขภาพแห่งชาติ (บอร์ด สปสช.) ได้บรรจุให้ผ้าอ้อมผู้ใหญ่และแผ่นรองซับเป็นสิทธิประโยชน์บริการสร้างเสริมสุขภาพและป้องกันโรค ในระบบหลักประกันสุขภาพแห่งชาติ ตั้งแต่วันที่ 2 พ.ค. 2565 โดยได้ดําเนินการภายใต้กองทุนหลักประกันสุขภาพท้องถิ่น (กปท.) ที่ สปสช.ร่วมดําเนินการกับองค์กรปกครองส่วนท้องถิ่น (อปท.) ทั่วประเทศ
อย่างไรก็ตาม ด้วยข้อจํากัดด้านกฎหมาย ทําให้ที่ผ่านมาโครงการได้ดําเนินการเฉพาะกลุ่มผู้มีสิทธิบัตรทอง 30 บาท ซึ่งรัฐบาลโดยกระทรวงสาธารณสุขและ สปสช. ได้มีความพยายามแก้ไขข้อจํากัดดังกล่าว เพื่อให้โครงการนี้ครอบคลุมผู้ป่วยติดเตียงและผู้มีปัญหาการกลั้นขับถ่ายทุกสิทธิ กระทั่งได้มีมติคณะรัฐมนตรี(ครม.) เมื่อวันที่ 18 ก.ค. 66 ที่ยืนยันว่า สปสช. สามารถดําเนินบริการสร้างเสริมสุขภาพและป้องกันโรคให้กับคนไทยทุกคน จึงมีผลให้ปัจจุบันโครงการผ้าอ้อมผู้ใหญ่และแผ่นรองซับครอบคลุมคนไทยทุกสิทธิแล้ว
น.ส.ไตรศุลี กล่าวว่า ทางด้านหลักเกณฑ์ต่างๆ ก็ได้มีออกมารองรับเรียบร้อยแล้ว ได้แก่ ประกาศคณะกรรมการหลักประกันสุขภาพแห่งชาติ เรื่อง หลักเกณฑ์การดําเนินงานและการบริหารจัดการกองทุนหลักประกันสุขภาพแห่งชาติ ปีงบประมาณ พ.ศ. 2566 และหลักเกณฑ์ วิธีการ และเงื่อนไขการรับค่าใช้จ่ายเพื่อบริการสาธารณสุขของหน่วยบริการ (ฉบับที่ 3) พ.ศ. 2566
ทั้งนี้ ภายหลังมีความชัดเจนทางกฎหมาย จะทําให้เจ้าหน้าที่ของ อปท. ซึ่งดําเนินการกองทุน กปท. เกิดความมั่นใจว่าการจัดทําโครงการผ้าอ้อมและแผ่นรองซับสามารถให้การดูแลให้ผู้ป่วยทุกสิทธิไม่เฉพาะผู้มีสิทธิบัตรทองเท่านั้น ซึ่งขณะนี้ สปสช. อยู่ระหว่างการประชาสัมพันธ์เชิญชวนให้ อปท. ทั่วประเทศที่มีการจัดตั้งกองทุน กปท. ที่ปัจจุบันมีอยู่ 7,753 แห่ง ร่วมจัดทําโครงการนี้เพื่อให้ดูแลผู้ป่วยได้ครอบคลุมมากขึ้น จากปัจจุบันที่มี อปท. จัดทําโครงการแล้ว 1,876 แห่ง รวม 2,295 โครงการ ดูแลผู้ป่วยทั่วประเทศอยู่ 44,667 คน
น.ส.ไตรศุลี กล่าวว่า สําหรับคุณสมบัติผู้ที่จะได้สิทธิตามโครงการนั้นจะต้องเป็นผู้ป่วยติดเตียง หรือ ผู้มีปัญหากลั้นปัสสาวะหรืออุจจาระไม่ได้ ไม่จํากัดอายุ โดยจะได้รับไม่เกิน 3 ชิ้นต่อคนต่อวัน ซึ่งปัจจุบัน สปสช. มีฐานข้อมูลผู้ป่วยติดเตียงและผู้มีปัญหาการกลั้นการขับถ่ายอยู่ประมาณ 50,000 คน ซึ่งในบางพื้นที่จะมีเจ้าหน้าที่ติดต่อไปยังครอบครัวและว่าผู้ป่วยได้รับสิทธิผ้าอ้อมผู้ใหญ่
แต่หากครอบครัวใดมีผู้ป่วยอยู่และยังไม่มีเจ้าหน้าที่ติดต่อไป ขอให้ดําเนินการแจ้งขอรับสิทธิโดยการโทรสายด่วน สปสช. 1330 เพื่อเจ้าหน้าที่รับเรื่องและส่งให้พื้นที่ดําเนินการตามขั้นตอน หรือติดต่อลงทะเบียนได้ ที่โรงพยาบาลส่งเสริมสุขภาพตําบล (รพ.สต.) หรือศูนย์บริการสารธารณสุขใกล้บ้าน (ไม่จําเป็นต้องเป็นที่อยู่ตามบัตรประชาชน) หรือที่องค์การบริหารส่วนตําบล (อบต.) หรือเทศบาล
รัฐบาลไทย-ข่าวทำเนียบรัฐบาล-ลดขั้นตอนขอ VISA เข้าไทย หนุนการขยายตัว ภาคการท่องเที่ยว
วันอาทิตย์ที่ 13 สิงหาคม 2566
ลดขั้นตอนขอ VISA เข้าไทย หนุนการขยายตัว ภาคการท่องเที่ยว
.....
สถานการณ์นักท่องเที่ยวต่างชาติเดินทางเข้าประเทศไทยเพิ่มขึ้นอย่างต่อเนื่อง หากย้อนกลับไป
ดูจํานวนนักท่องเที่ยวในช่วงวันหยุดยาว 31 ก.ค. - 6 ส.ค. 66 พบว่ามีนักท่องเที่ยวเฉลี่ยกว่า 8 หมื่นคนต่อวัน ยอดนักท่องเที่ยวสะสมแตะ 16 ล้านคน
.
นับตั้งแต่วันที่ 1 ม.ค. 66 จนถึงปัจจุบัน รายได้ที่เกิดจากการใช้จ่ายของนักท่องเที่ยวต่างชาติอยู่ที่ 663,862 ล้านบาท ดังนั้น เพื่อเป็นการสนับสนุนภาคการท่องเที่ยว และอํานวยความสะดวกแก่นักท่องเที่ยว โดยเฉพาะกลุ่มนักท่องเที่ยวจีน
.
กระทรวงการต่างประเทศ จึงออกนโยบาย “ปรับลดเอกสารประกอบการยื่นขอรับการตรวจลงตราประเภทท่องเที่ยว” พร้อมกับ “ลดระยะเวลา” การพิจารณา
การตรวจลงตราเพื่อส่งเสริมการท่องเที่ยว:
.
1) ลดเอกสารประกอบการยื่นขอรับ VISA
ประเภทท่องเที่ยว: เหลือเพียง 6 รายการ ได้แก่
1) หน้าหนังสือเดินทาง 2) รูปถ่าย 3) บัตรโดยสารเครื่องบิน 4) ที่พัก 5) เอกสารยืนยันที่อยู่ และ
6) หลักฐานทางการเงิน
2) ลดระยะเวลาการพิจารณาอนุมัติการตรวจลงตรา: จาก 14 วันทําการเหลือ 7 วันทําการ
.
อ่านเพิ่มเติม คลิก >> https://www.thaigov.go.th/news/contents/details/71154
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
เดินหน้าปราบปราม “สินค้าเถื่อน” ปกป้องผลประโยชน์ผู้ประกอบการที่เสียภาษีโดยสุจริต
แจง! 4 วิชา “พระพุทธศาสนา - หน้าที่พลเมือง - ศีลธรรม -ประวัติศาสตร์ชาติไทย” ยังคงมีการเรียนการสอน
เคาะ! กําหนดพื้นที่ทดลองปลูกฝิ่น - เห็ดขี้ควาย สกัด สารสําคัญเพื่อประโยชน์ทางการแพทย์
ครม. เคาะ ตั้งองค์การบริหารไนท์ซาฟารี (องค์การมหาชน) เพื่อพัฒนาพื้นที่การท่องเที่ยวอย่างยั่งยืน
ไฟเขียว! ปรับเพิ่มสิทธิประโยชน์ค่ารักษาพยาบาลลูกจ้าง
รัฐบาลไทย-ข่าวทำเนียบรัฐบาล-เดินหน้าปราบปราม “สินค้าเถื่อน” ปกป้องผลประโยชน์ผู้ประกอบการที่เสียภาษีโดยสุจริต
วันอาทิตย์ที่ 13 สิงหาคม 2566
เดินหน้าปราบปราม “สินค้าเถื่อน” ปกป้องผลประโยชน์ผู้ประกอบการที่เสียภาษีโดยสุจริต
.....
กรมสรรพสามิต ได้เร่งปราบปรามผู้กระทําผิดกฎหมายสรรพสามิตทั่วประเทศ ผ่านช่องทางต่าง ๆ รวมถึงจากการยกระดับการดําเนินงานของศูนย์ปราบปรามสินค้าออนไลน์นั้น ผลปรากฏว่าในเดือน ก.ค. 66 มีการกระทําผิด จํานวน 1,812 คดี คิดเป็นเงินค่าปรับ 38.84 ล้านบาท แยกเป็น:
.
• สุรา จํานวน 870 คดี ค่าปรับ 8.56 ล้านบาท จํานวนของกลาง 13,664.513 ลิตร
• ยาสูบ จํานวน 641 คดี ค่าปรับ 18.37 ล้านบาท จํานวนของกลาง 154,305 ซอง
• ไพ่ จํานวน 18 คดี ค่าปรับ 0.45 ล้านบาท จํานวนของกลาง 2,257 สํารับ
• น้ํามันและผลิตภัณฑ์น้ํามัน จํานวน 164 คดี ค่าปรับ 6.64 ล้านบาท จํานวนของกลาง 704,982 ลิตร
• น้ําหอม จํานวน 7 คดี ค่าปรับ 0.56 ล้านบาท จํานวนของกลาง 1,766 ขวด
• รถจักรยานยนต์ จํานวน 68 คดี ค่าปรับ จํานวน 1.60 ล้านบาท จํานวน 77 คัน
• สินค้าอื่น ๆ จํานวน 44 คดี ค่าปรับ 2.66 ล้านบาท
.
ทั้งนี้ เป็นการปฏิบัติงานตาม พ.ร.บ.ภาษีสรรพสามิต 2560 เพื่อปกป้องผลประโยชน์ให้ผู้ประกอบการที่เสียภาษีโดยสุจริต รวมถึงการดูแลความปลอดภัยด้านสุขภาพของประชาชน ที่อาจได้รับผลกระทบจากสินค้าปลอมแปลง
.
หากพบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิต สามารถแจ้งได้ที่ (ไม่เปิดเผยข้อมูลผู้แจ้งเบาะแส) :
• กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ
• สายด่วน 1713 ได้ตลอด 24 ชั่วโมง
• อีเมล excise_hotline@excise.go.th
#ไทยคู่ฟ้า#สื่อสารรัฐบาลไทย
-------------------
Website :www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE/TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-​PM chairs alms-giving ceremony to commemorate Her Majesty Queen Sirikit the Queen Mother’s birthday anniversary on August 12, 2023
วันอาทิตย์ที่ 13 สิงหาคม 2566
13/08/2566
​PM chairs alms-giving ceremony to commemorate Her Majesty Queen Sirikit the Queen Mother’s birthday anniversary on August 12, 2023
​PM chairs alms-giving ceremony to commemorate Her Majesty Queen Sirikit the Queen Mother’s birthday anniversary on August 12, 2023
Deputy Government Spokesperson Rachada Dhanadirek disclosed that on August 12, 2023, at 0730hrs, at the Sanam Luang Royal Plaza, Prime Minister and Defense Minister Gen. Prayut Chan-o-cha and spouse Assoc. Prof. Naraporn Chan-o-cha presided over the alms-giving ceremony to commemorate Her Majesty Queen Sirikit the Queen Mother’s birthday anniversary on August 12, 2023. Participating in the ceremony were president and members of the Privy Council and spouses, president of the Supreme Court and spouse, president of the Senate, chiefs of organizations under constitution and spouses, members of the cabinet and spouses, staffs of the Royal Office, Prime Minister’s Secretary General, governor of Bangkok Metropolitan Administration and spouse, Commanders-in-chief and spouses, chief of the Royal Thai Police and spouse, and Permanent Secretary to the Prime Minister’s Office.
Upon arrival, the Prime Minister and spouse lit candle and incense sticks to pay homage to the Triple Gems, and laid the golden offerings in front of Her Majesty’s portrait. Following the chanting by 10 senior monks, he and the participants presented the monks with the triple robes and offerings. He, then, paid homage to the Triple Gems, and Her Majesty’s portrait, and led the participants to give alms to 192 monks to end the ceremony.
รัฐบาลไทย-ข่าวทำเนียบรัฐบาล-​PM chairs candle-lighting ceremony to bless Her Majesty Queen Sirikit the Queen Mother
วันอาทิตย์ที่ 13 สิงหาคม 2566
13/08/2566
​PM chairs candle-lighting ceremony to bless Her Majesty Queen Sirikit the Queen Mother
​PM chairs candle-lighting ceremony to bless Her Majesty Queen Sirikit the Queen Mother
Deputy Government Spokesperson Rachada Dhanadirek disclosed that on August 12, 2023, at 1919hrs at the central stage, Sanam Luang ceremonial ground, Sanam Luang Royal Plaza, Prime Minister and Defense Minister Gen. Prayut Chan-o-cha, together with spouse Assoc. Prof. Naraporn Chan-o-cha, presided over the ceremony of homage offering, kindling of auspicious blessing candles and glory praising in celebration of Her Majesty Queen Sirikit the Queen Mother’s birthday anniversary on August 12, 2023. Attending the ceremony were President of the Senate, President of the Supreme Court and spouse, presidents of independent organizations under constitution and spouses, cabinet ministers and spouses, judicial and civilian government officials, military, police, state enterprise officials, and Thai people from all walks of life.
Upon arrival at Sanam Luang Royal Plaza, the Prime Minister and spouse took their position at the altar of honor, and paid homage to Her Majesty’s portrait. He, together with President of the Senate (in lieu of the House Speaker), and President of the Supreme Court, offered traditional cone-shaped floral receptacles and homage offering, before bowing and kindling the auspicious blessing candles. The Prime Minister, then, delivered a commemorative speech to praise Her Majesty Queen Sirikit the Queen Mother, followed by singing the Royal Anthems, and proclaiming “Long Live the Queen” 3 times in unison to complete the ceremony.
รัฐบาลไทย-ข่าวทำเนียบรัฐบาล-ดีอีเอส เตือน ซื้อขาย บุหรี่ไฟฟ้า ผิดกฎหมาย โทษหนัก
วันเสาร์ที่ 12 สิงหาคม 2566
ดีอีเอส เตือน ซื้อขาย บุหรี่ไฟฟ้า ผิดกฎหมาย โทษหนัก
ดีอีเอส เตือน ซื้อขาย บุหรี่ไฟฟ้า ผิดกฎหมาย โทษหนัก
กระทรวงดิจิทัลเพื่อเศรษฐกิจและสังคมร่วมกับสํานักงานตํารวจแห่งชาติปิดกั้นเว็บไซต์ที่จําหน่ายบุหรี่ไฟฟ้าออนไลน์ไปแล้ว76 URL
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมในฐานะโฆษกกระทรวงฯฝ่ายข้าราชการประจําขอเตือนว่ากรณีผู้ขายหรือผู้ให้บริการบุหรี่ไฟฟ้ามีความผิดตามกฎหมายหลายฉบับอาทิพ.ร.บ.คุ้มครองผู้บริโภคฯ ที่มีโทษจําคุก3ปีหรือปรับไม่เกิน600,000บาทหรือทั้งจําทั้งปรับและอาจผิดกฎหมายอีกหลายฉบับ
1)กรณีผู้นําเข้าบุหรี่ไฟฟ้าเป็นความผิดตามพ.ร.บ.การส่งออกไปนอกและการนําเข้ามาในราชอาณาจักรซึ่งสินค้าฯประกอบประกาศกระทรวงพาณิชย์เรื่องกําหนดให้บารากู่และบารากู่ไฟฟ้าหรือบุหรี่ไฟฟ้าเป็นสินค้าที่ต้องห้ามนําเข้ามาในราชอาณาจักรพ.ศ.2557ต้องระวางโทษจําคุกไม่เกิน10ปีหรือปรับเป็นเงิน5เท่าของราคาสินค้าหรือทั้งจําทั้งปรับและยังเป็นความผิดตามพ.ร.บ.ศุลกากรฯต้องระวางโทษจําคุกไม่เกิน10ปีหรือปรับไม่เกิน500,000บาทหรือทั้งจําทั้งปรับ
2)กรณีผู้ครอบครองหรือรับไว้ซึ่งบุหรี่ไฟฟ้าเป็นความผิดฐานช่วยซ่อนเร้นช่วยจําหน่ายช่วยพาเอาไปเสียซื้อหรือรับไว้โดยประการใดซึ่งของอันตนรู้ว่าเป็นของที่เข้ามาในราชอาณาจักรโดยยังมิได้ผ่านพิธีการศุลกากรโดยถูกต้องตามพ.ร.บ.ศุลกากรฯต้องระวางโทษจําคุกไม่เกิน5ปีหรือปรับเป็นเงิน4เท่าของราคาของซึ่งได้รวมค่าอากรเข้าด้วยแล้วหรือทั้งจําทั้งปรับ
3)บุหรี่ไฟฟ้าเป็นผลิตภัณฑ์ยาสูบตามความในพ.ร.บ.ควบคุมผลิตภัณฑ์ยาสูบฯดังนั้นการสูบบุหรี่ไฟฟ้าในเขตปลอดบุหรี่จึงมีความผิดตามพ.ร.บ.ควบคุมผลิตภัณฑ์ยาสูบฯต้องระวางโทษปรับไม่เกิน5,000บาท"นายเวทางค์ฯ"กล่าว
__________
รัฐบาลไทย-ข่าวทำเนียบรัฐบาล-อภิมหาความเจริญ! ยุคพล.อ.ประยุทธ์ ดัน “แลนด์บริดจ์ไทย เปลี่ยนทิศการขนส่งโลกมาไทย”
วันอาทิตย์ที่ 13 สิงหาคม 2566
13/08/2566
อภิมหาความเจริญ! ยุคพล.อ.ประยุทธ์ ดัน “แลนด์บริดจ์ไทย เปลี่ยนทิศการขนส่งโลกมาไทย”
อภิมหาความเจริญ! ยุคพล.อ.ประยุทธ์ ดัน “แลนด์บริดจ์ไทย เปลี่ยนทิศการขนส่งโลกมาไทย” หวังอนาคตรองรับเรือขนส่ง 400,000 ลําต่อปี   เชื่อประชาชนในพื้นที่ร่วมแสดงความเห็น 16-18ส.ค. นี้ร่วมกัน
วันนี้ 13 สิงหาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ต้องการขยายรากฐานเพื่อพัฒนาโครงสร้างพื้นฐานด้านการคมนาคมขนส่ง เพื่อให้ไทยเป็นจุดยุทธศาสตร์ด้านการขนส่งและการค้าของเอเชีย โดยได้สั่งการหน่วยงานที่เกี่ยวข้องศึกษาจัดทําโครงการเเลนด์บริดจ์ (LandBridge) ให้เป็นหนึ่งในโครงการพัฒนาโครงสร้างพื้นฐานและบริการด้านคมนาคม เพื่อพัฒนาระเบียงเศรษฐกิจภาคใต้ เพื่อเชื่อมโยงการขนส่งระหว่างอ่าวไทยและอันดามัน ที่สําคัญหากเมื่อโครงการสามารถทําได้และสําเร็จ จะเป็นการเปลี่ยนทิศทางการขนส่งของโลกให้มาที่ไทย จนไทยกลายเป็นฮับทางเศรษฐกิจในภูมิภาคนี้
ทั้งนี้ สํานักงานนโยบายและแผนการขนส่งและจราจร (สนข.) รายงานว่าปัจจุบันโครงการแลนด์บริดจ์ยังอยู่ในขั้นตอนศึกษาการจัดทํารายงานการประเมินผลกระทบสิ่งแวดล้อมและสุขภาพ (EHIA) โดยจะมีการจัดรับฟังความคิดเห็นครั้งแรกจากทั้งหมด 3 ครั้ง ในวันที่ 16-18 สิงหาคมนี้ในพื้นที่จ.ระนอง และจ.ชุมพร ซึ่งรัฐบาลมีความต้องการให้ได้ข้อมูลจากผู้ได้รับผลกระทบทุกฝ่ายอย่างครบถ้วน รอบด้าน และรอบคอบเพื่อประโยชน์สูงสุดของประชาชนและประเทศชาติ จึงได้จัดรับฟังความคิดเห็นสําหรัลผู้ได้มีส่วนได้เสียและพี่น้องประชาชนในพื้นที่ เพื่อลดผลกระทบโครงการ ตามวันและเวลาดังนี้
ท่าเรือระนอง
วันพุธที่ 16 สิงหาคม 2566 เวลา 08.30-12.00 น. จัดขึ้นที่ห้องราชาวดี ชั้น 3 เฮอริเทจ แกรนด์ คอนเวนชั่น อําเภอเมืองระนอง จังหวัดระนอง
วันพฤหัสบดีที่ 17 สิงหาคม พ.ศ. 2566 เวลา 08.30-12.00 น. ที่ห้องประชุมอุทยานแห่งชาติแหลมสน ตําบลม่วงกลวง อําเภอกะเปอร์ จังหวัดระนอง
และท่าเรือชุมพร ในวันศุกร์ที่ 18 สิงหาคม พ.ศ. 2566 เวลา 08.30 – 12.00 น. ที่ห้องอวยชัยแกรนด์บอลรูม ชั้น 2 โรงแรมอวยชัยแกรนด์ อําเภอหลังสวน จังหวัดชุมพร
สําหรับโครงการแลนด์บริดจ์ ประกอบด้วย โครงการพัฒนาท่าเรือน้ําลึกระนอง โครงการพัฒนาท่าเรือน้ําลึกชุมพร โครงการระบบรถไฟทางคู่ ช่วงชุมพร - ระนอง และโครงการพัฒนาทางหลวงพิเศษระหว่างเมือง (มอเตอร์เวย์) ช่วงชุมพร – ระนอง ซึ่งมีการคาดการไว้ว่าหากโครงการแล้วเสร็จ จะสามารถรองรับเรือขนส่งสินค้าที่เติบโตและหันมาใช้เส้นทางนี้กว่า 400,000 ลําต่อปีได้ในปี 2594 รวมถึงการพัฒนาพื้นที่โดยรอบให้เป็นไปตามอุตสาหกรรมเป้าหมายด้วย
“ตลอดระยะเวลาที่ผ่านมา พล.อ.ประยุทธ์ มุ่งมั่นวางรากฐานการพัฒนาโครงสร้างพื้นฐานคมนาคมไทย ให้ทัดเทียมนานาประเทศ ผลักดันเชื่อมไทยสู่โลก เพื่อเพิ่มขีดความสามารถทางการแข่งขัน การขนส่งสินค้าและบริการ การท่องเที่ยว กระจายความเจริญไปสู่ภาคใต้ และภาพรวมของประเทศ เพื่อกระตุ้นเศรษฐกิจ ยกระดับคุณภาพชีวิตประชาชนทุกกลุ่ม เพื่อวางอนาคตที่ดีไว้ให้คนไทยทุกคน” น.ส.ทิพานัน กล่าว
รัฐบาลไทย-ข่าวทำเนียบรัฐบาล-นายดอน ปรมัตถ์วินัย รองนายกรัฐมนตรี และรัฐมนตรีว่าการกระทรวงการต่างประเทศ เป็นประธานเปิดงานมหกรรมวิทยาศาสตร์และเทคโนโลยีแห่งชาติ ประจำปี 2566 และมอบรางวัล Prime Minister’s Science
วันอาทิตย์ที่ 13 สิงหาคม 2566
13/08/2566
นายดอน ปรมัตถ์วินัย รองนายกรัฐมนตรี และรัฐมนตรีว่าการกระทรวงการต่างประเทศ เป็นประธานเปิดงานมหกรรมวิทยาศาสตร์และเทคโนโลยีแห่งชาติ ประจําปี 2566 และมอบรางวัล Prime Minister’s Science
นายดอน ปรมัตถ์วินัย รองนายกรัฐมนตรี และรัฐมนตรีว่าการกระทรวงการต่างประเทศ เป็นประธานเปิดงานมหกรรมวิทยาศาสตร์และเทคโนโลยีแห่งชาติ ประจําปี 2566 และมอบรางวัล Prime Minister’s Science Award 2023 ณ อิมแพ็ค เมืองทองธานี
เมื่อศุกร์ที่ 11 สิงหาคม 2566 ณ อาคาร 9 – 11 ศูนย์แสดงสินค้าและการประชุม อิมแพ็ค เมืองทองธานี รองนายกรัฐมนตรีและรัฐมนตรีว่าการกระทรวงการต่างประเทศ (นายดอน ปรมัตถ์วินัย) ได้รับมอบหมายจากนายกรัฐมนตรีให้เป็นประธานเปิดงานมหกรรมวิทยาศาสตร์และเทคโนโลยีแห่งชาติ ประจําปี 2566 และมอบรางวัล Prime Minister’s Science Award 2023 โดยมีรัฐมนตรีว่าการกระทรวงอุดมศึกษา วิทยาศาสตร์และนวัตกรรมให้การต้อนรับ
งานดังกล่าวจัดขึ้นระหว่างวันที่ 11 - 20 สิงหาคม 2566 ภายใต้แนวคิด For Bright and Creative Generations และนโยบาย BCG เพื่อเศรษฐกิจ สังคมและสิ่งแวดล้อมที่ยั่งยืน แนวทางพระราชดําริ ปรัชญาเศรษฐกิจพอเพียง Sustainable Development Goals : SDG และปีสากลแห่งข้าวฟ่าง ซึ่งเป็นการผนึกกําลังระหว่างหน่วยงานภาครัฐ เอกชน สมาคม มูลนิธิ และหน่วยงานต่างประเทศ เพื่อกระตุ้นความสนใจด้านวิทยาศาสตร์ เทคโนโลยี งานวิจัย รวมทั้งอาชีพด้านวิทยาศาสตร์แก่เยาวชนและประชาชนทั่วไป
งานมหกรรมวิทยาศาสตร์และเทคโนโลยีแห่งชาติ เป็นกิจกรรมทางวิทยาศาสตร์และเทคโนโลยีที่ยิ่งใหญ่ที่สุดแห่งปีของประเทศ จัดขึ้นเพื่อร่วมเทิดพระเกียรติพระบิดาแห่งวิทยาศาสตร์ไทย พระบิดาแห่งเทคโนโลยีของไทย และพระบิดาแห่งนวัตกรรมของไทย ในงานมีการแสดงนิทรรศการและกิจกรรมที่สร้างความตื่นเต้น แรงบันดาลใจ และการตระหนักถึงความสําคัญของวิทยาศาสตร์ต่อสังคมไทย ผ่านการเข้าถึงข้อมูลองค์ความรู้ ประสบการณ์การลงมือทํา และการมีส่วนร่วมในกิจกรรมทางวิทยาศาสตร์ในรูปแบบที่แปลกใหม่ สนุกสนาน ก่อให้เกิดทัศนคติเชิงบวก กระตุ้นการคิดและตั้งคําถาม นําไปสู่การแก้ไขปัญหาอย่างสร้างสรรค์ และเป็นสังคมแห่งการเรียนรู้ตลอดชีวิต (Life-long Learning)
รองนายกรัฐมนตรีและรัฐมนตรีว่าการกระทรวงการต่างประเทศได้กล่าวเน้นถึง “การศึกษาและการเรียนรู้เป็นส่วนหนึ่งของ DNA ของคนไทยทุกคน” โดยคนไทยทุกคนต้องไม่มีข้อจํากัดใด ๆ ในการเข้าถึงองค์ความรู้ และไม่จํากัดเพียงการเรียนรู้เฉพาะในโรงเรียน มหาวิทยาลัยหรือสถาบันต่าง ๆ เท่านั้น แต่สามารถเข้าถึงแหล่งความรู้อย่างไร้พรมแดน
ภายหลังจากพิธีเปิดงาน รองนายกรัฐมนตรีและรัฐมนตรีว่ากระทรวงการต่างประเทศ และรัฐมนตรีว่าการกระทรวงอุดมศึกษา วิทยาศาสตร์และนวัตกรรมยังได้ร่วมเยี่ยมชมบูธที่จัดแสดงนิทรรศการของสถานเอกอัครราชทูตต่างประเทศ และหน่วยงานต่าง ๆ ที่เข้าร่วมงานในครั้งนี้ รวมทั้งให้กําลังใจแก่เด็กและเยาวชนที่มาร่วมงานจํานวนมาก
สําหรับรางวัล Prime Minister’s Science Award 2023 นั้น เพื่อเชิดชูเกียรติให้แก่เยาวชนและครูผู้สอนที่มีผลงานโดดเด่นระดับชาติในด้านด้านวิทยาศาสตร์และเทคโนโลยี ซึ่งจะเป็นแรงบันดาลใจให้เยาวชนและครูอื่น ๆ มุ่งมั่นพัฒนาฝีมือ และความคิดสร้างสรรค์ในการสร้างนวัตกรรมใหม่ ๆ เพื่อช่วยขับเคลื่อนประเทศไทยให้ก้าวหน้าต่อไป
รัฐบาลไทย-ข่าวทำเนียบรัฐบาล-เบี้ยผู้สูงอายุคนเดิมยังได้อยู่ ขอคนรวยเข้าใจปรับเกณฑ์เพื่อใช้งบกับคนที่ลำบาก เพื่อสร้างความยั่งยืนทางการคลังระยะยาว ปี67 แตะเก้าหมื่นล้านบาท
วันจันทร์ที่ 14 สิงหาคม 2566
14/08/2566
เบี้ยผู้สูงอายุคนเดิมยังได้อยู่ ขอคนรวยเข้าใจปรับเกณฑ์เพื่อใช้งบกับคนที่ลําบาก เพื่อสร้างความยั่งยืนทางการคลังระยะยาว ปี67 แตะเก้าหมื่นล้านบาท
เบี้ยผู้สูงอายุคนเดิมยังได้อยู่ ขอคนรวยเข้าใจปรับเกณฑ์เพื่อใช้งบกับคนที่ลําบาก เพื่อสร้างความยั่งยืนทางการคลังระยะยาว ปี67 แตะเก้าหมื่นล้านบาท
วันนี้ (14 ส.ค. 66) นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า ตามที่กระทรวงมหาดไทยได้ปรับปรุงหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น ให้และได้มีการประกาศในราชกิจจานุเบกษา เมื่อวันที่ 11 ส.ค 2566 ซึ่งมีสาระหลักเพิ่มเติม คือ เป็นผู้ไม่มีรายได้หรือมีรายได้ไม่เพียงพอแก่การยังชีพ ตามที่คณะกรรมการผู้สูงอายุแห่งชาติ ตามกฏหมายว่าด้วยผู้สูงอายุ ดังนั้น จะต้องมีการออกระเบียบกําหนดรายละเอียดจากนี้อีกโดยคณะกรรมการผู้สูงอายุแห่งชาติ ซึ่งผู้สูงอายุที่ได้รับเงินเบี้ยยังชีพอยู่ก่อนวันที่ระเบียบใช้บังคับ จะยังมีสิทธิ์รับเบี้ยยังชีพผู้สูงอายุต่อไป
ส่วนที่มีการกล่าวว่า การปรับปรุงหลักเกณฑ์ดังกล่าว เป็นเพราะรัฐบาลไม่มีความสามารถในการหาเงินนางสาวรัชดา ชี้แจงว่า ทึ่ผ่านมา เศรษฐกิจดีขึ้น รัฐบาลจัดเก็บรายได้เพิ่มมากขึ้น มีการจดทะเบียนการค้าบริษัทต่างชาติ การขอการสนับสนุนการลงทุนต่างชาติเพิ่มต่อเนื่อง มีตัวชี้วัดความสามารถจัดหารายได้ ดูจากตัวเลขการจัดเก็บรายได้ของกรมสรรพากร 7 เดือนของปีงบประมาณ 2566 (ต.ค.65-เม.ย.66) เก็บรายได้สูงกว่าปีก่อน 6.5% สูงกว่าเป้าหมายตามเอกสารงบประมาณ 107,101 ล้านบาท หรือ 11.10% ขณะที่ภาพรวมการจัดเก็บรายได้ของรัฐบาลในช่วง 7 เดือนของปีงบประมาณ 2566 สูงกว่าช่วงเดียวกันของปีก่อน 7.4% และสูงกว่าเป้าหมายตามเอกสารงบประมาณ 8.9% นี่คือความสามารถของรัฐบาลในการหารายได้
ส่วนประเด็นที่มีการดราม่าว่า เป็นการลดทอนคุณค่าความเป็นมนุษย์ของพลเมืองไทยหรือไม่นั้น นางสาวรัชดา กล่าวว่า รัฐบาลให้ความสําคัญกับประชาชนทุกกลุ่ม มุ่งแก้ปัญหาประชาชนอย่างมุ่งเป้า ใช้งบประมาณให้เกิดประโยชน์สูงสุด ภายใต้ข้อจํากัดของงบประมาณ วันนี้เราเข้าสู่สังคมผู้สูงอายุ มีจํานวนผู้สูงอายุเพิ่มขึ้นอย่างรวดเร็ว และจะเพิ่มต่อเนื่อง งบประมาณจากเคยตั้งไว้ ห้าหมื่นล้านต่อปี เพิ่มเป็นแปดหมื่นล้าน และแตะเก้าหมื่นล้านแล้ว ในปีงบประมาณ 2567 ดังนั้น หากลดการจ่ายเบี้ยฯแก่ผู้สูงอายุเฉพาะกลุ่มที่มีรายได้สูงหรือผู้สูงอายุที่ร่ํารวย เพราะงบประมาณที่จ่ายให้ไปอาจจะไม่มีความจําเป็น ถือเป็นการใช้นโยบายการคลังที่พุ่งเป้าเพื่อช่วยเหลือไปยังกลุ่มคนที่มีความจําเป็นและเดือดร้อนกว่า อีกทั้ง คือการสร้างความยั่งยืนทางการคลังระยะยาว ขอฝ่ายการเมืองอย่ามองเป็นการลักไก่ เพราะไม่มีความจําเป็นที่รัฐบาลจะทําเช่นนั้น
รัฐบาลไทย-ข่าวทำเนียบรัฐบาล-นายกฯยินดีกับความก้าวหน้าความร่วมมือ อินโด-มาเลย์-ไทย (IMT-GT) ปี 64 มูลค่าการค้ารวม 618,000 ล้านดอลลาร์สหรัฐ พร้อมเดินหน้าร่วมกันพัฒนาทุนมนุษย์และการท่องเที่ยว
วันจันทร์ที่ 14 สิงหาคม 2566
14/08/2566
นายกฯยินดีกับความก้าวหน้าความร่วมมือ อินโด-มาเลย์-ไทย (IMT-GT) ปี 64 มูลค่าการค้ารวม 618,000 ล้านดอลลาร์สหรัฐ พร้อมเดินหน้าร่วมกันพัฒนาทุนมนุษย์และการท่องเที่ยว
นายกฯยินดีกับความก้าวหน้าความร่วมมือ อินโด-มาเลย์-ไทย (IMT-GT) ปี 64 มูลค่าการค้ารวม 618,000 ล้านดอลลาร์สหรัฐ พร้อมเดินหน้าร่วมกันพัฒนาทุนมนุษย์และการท่องเที่ยว
วันนี้ (14 ส.ค. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี ยินดีต่อผลสําเร็จอย่างเป็นรูปธรรมของแผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (Indonesia-Malaysia-Thailand Growth Triangle: IMT – GT) โดยกว่า 30 ปีที่ผ่านมา อนุภูมิภาคมีพัฒนาการเติบโตทางเศรษฐกิจอย่างมาก ช่วยลดช่องว่างการพัฒนาภายในประเทศและอนุภูมิภาค ส่งเสริมบทบาทของประชาชนควบคู่ไปกับการพัฒนาระเบียงเศรษฐกิจทั้ง 6 สาขา คือ 1) สาขาการค้าและการลงทุน 2) สาขาโครงสร้างพื้นฐานและการคมนาคม 3) สาขาการท่องเที่ยว 4) สาขาการพัฒนาทรัพยากรมนุษย์ 5) สาขาการเกษตร อุตสาหกรรมการเกษตรและสิ่งแวดล้อม และ 6) สาขาผลิตภัณฑ์และบริการฮาลาล
มากไปกว่านั้น ยังได้ขยายพื้นที่ความร่วมมือครอบคลุม 35 รัฐ และจังหวัดของทั้ง 3 ประเทศ โดยมีมูลค่า GDP ภายในอนุภูมิภาคเพิ่มขึ้นอย่างต่อเนื่อง จาก 12,790 ล้านดอลลาร์สหรัฐ ในปี พ.ศ. 2527 เป็น 405,700 ล้านดอลลาร์สหรัฐ ในปี พ.ศ. 2564 และมีมูลค่าการค้าระหว่างกันเพิ่มขึ้นจากในปี พ.ศ. 2527 ที่ 97,900 ล้านดอลลาร์สหรัฐ เป็น 618,000 ล้านดอลลาร์สหรัฐ ในปี พ.ศ. 2564
นางสาวรัชดา กล่าวต่อว่า ด้านโครงการความเชื่อมโยงทางกายภาพตามแนวระเบียงเศรษฐกิจทั้ง 6 สาขา มีกว่า 36 โครงการก็มีความก้าวหน้าอย่างมาก คิดเป็นมูลค่ารวมกว่า 57,000 ล้านดอลลาร์สหรัฐ โดยโครงการดังกล่าวมีส่วนสําคัญในการสนับสนุนการเคลื่อนย้ายข้ามพรมแดนอย่างไร้รอยต่อของทั้งสินค้า บริการ และคน อาทิ โครงการรถไฟเชื่อมหาดใหญ่-ปาดังเบซาร์-กัวลาลัมเปอร์ โครงการก่อสร้างสะพานข้ามแม่น้ําโก-ลก แห่งที่ 2 (สุไหงโก-ลก-รันเตาปันยัง) โครงการทางด่วนสุมาตรา และการฟื้นฟูการเชื่อมโยงทางอากาศภายหลังการแพร่ระบาดของโควิด-19
ทั้งนี้ ภายใต้แผนการดําเนินงานระยะ 5 ปี (พ.ศ. 2565-2569) สาขาความร่วมมือต่างๆ มีความก้าวหน้าอย่างมาก อาทิ โครงการเพื่อพัฒนาเกี่ยวกับความมั่นคงทางอาหาร ความมั่นคงทางพลังงาน การเสริมสร้างการเชื่อมโยง และการฟื้นฟูการท่องเที่ยว ส่วนทิศทางการดําเนินงานในอนาคตนั้น มุ่งเน้นใน 6 ประเด็น เช่น การเพิ่มขีดความสามารถของทุนมนุษย์ด้านเทคโนโลยีดิจิทัล การพัฒนาศักยภาพการท่องเที่ยว ภายในช่วงปีแห่งการท่องเที่ยว IMT-GT และการเร่งการลงนามกรอบความร่วมมือด้านศุลกากร การตรวจคนเข้าเมือง และตรวจโรคพืชและสัตว์ ระหว่างรัฐบาลอินโดนีเซีย มาเลเซีย และไทย เป็นต้น
“นายกรัฐมนตรียินดีที่ในช่วงหลายปีที่ผ่านมา รัฐบาลได้ผลักดันความร่วมมืออินโดนีเซีย มาเลเซีย ไทย จนเกิดความสําเร็จที่จับต้องได้ เป็นประโยชน์ต่อประชาชนในพื้นที่จังหวัดชายแดนใต้ และเศรษฐกิจในภาพรวมของประเทศ ทั้งนี้ กว่า 30 ปีนับตั้งแต่ก่อตั้ง IMT-GT ตั้งแต่ปี 2536 ทั้งสามประเทศได้ร่วมกันสร้างความก้าวหน้าที่สําคัญในการพัฒนาการเติบโตทางเศรษฐกิจในอนุภูมิภาคและภูมิภาค มีวิสัยทัศน์และเป้าหมายร่วมกัน เพื่อทําให้อนุภูมิภาคนี้มีการบูรณาการ มีนวัตกรรม ไม่ทิ้งใครไว้ข้างหลัง และยั่งยืน เพื่อเพิ่มขีดความสามารถในการแข่งขัน เกิดการเชื่อมโยงแบบไร้รอยต่อ” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-"ทิพานัน"เผยข่าวดีพี่น้องเกษตรกร ธ.ก.ส.เตรียมปล่อยสินเชื่อ BCG โมเดล 3.5หมื่นล้านบาท ผ่าน 3 โครงการ ยัน “พล.อ.ประยุทธ์” มุ่งพลิกโฉมการพัฒนาประเทศ
วันจันทร์ที่ 14 สิงหาคม 2566
14/08/2566
"ทิพานัน"เผยข่าวดีพี่น้องเกษตรกร ธ.ก.ส.เตรียมปล่อยสินเชื่อ BCG โมเดล 3.5หมื่นล้านบาท ผ่าน 3 โครงการ ยัน “พล.อ.ประยุทธ์” มุ่งพลิกโฉมการพัฒนาประเทศ
"ทิพานัน"เผยข่าวดีพี่น้องเกษตรกร ธ.ก.ส.เตรียมปล่อยสินเชื่อ BCG โมเดล 3.5หมื่นล้านบาท ผ่าน 3 โครงการ ยัน “พล.อ.ประยุทธ์” มุ่งพลิกโฉมการพัฒนาประเทศ
วันนี้ (14 ส.ค. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งขับเคลื่อนเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว หรือ BCG ตามแผนยุทธศาสตร์การขับเคลื่อนประเทศไทยด้วยโมเดลเศรษฐกิจ BCG พ.ศ. 2564-2569 ซึ่งประกอบด้วย 4 สาขายุทธศาสตร์คือ 1.เกษตรและอาหาร 2. สุขภาพและการแพทย์ 3.พลังงาน วัสดุและเคมีชีวภาพ และ 4.การท่องเที่ยวและเศรษฐกิจสร้างสรรค์ และ 1 ฐานความหลากหลายทางชีวภาพและวัฒนธรรม
น.ส.ทิพานัน กล่าวว่า นับเป็นข่าวดีของพี่น้องเกษตรกร ด้วยธนาคารเพื่อการเกษตรและสหกรณ์การเกษตร (ธ.ก.ส.) ได้ส่งเสริมและสนับสนุนเงินทุนให้กับเกษตรกร บุคคล นิติบุคคล กลุ่มวิสาหกิจชุมชน กลุ่มเกษตรกรหรือสหกรณ์การเกษตร ผ่านสินเชื่อ BCG Model วงเงินรวม 35,000 ล้านบาท ประกอบด้วย
1. สินเชื่อเพื่อเศรษฐกิจชีวภาพ (Bio Economy Credit) เพื่อส่งเสริมและสนับสนุนการนํานวัตกรรมหรือเทคโนโลยีชีวภาพมาใช้เพิ่มศักยภาพในการผลิตและสร้างมูลค่าเพิ่มให้กับผลผลิต
2. สินเชื่อเพื่อเศรษฐกิจหมุนเวียน (Circular Economy Credit) เพื่อสนับสนุนการลดปริมาณของเสียให้เท่ากับศูนย์ (Zero waste) โดยนําทรัพยากรมาใช้ให้เกิดประโยชน์สูงสุด ตลอดจนการนําวัสดุกลับมาใช้ซ้ํา (Reuse) และแปรสภาพกลับมาใช้ใหม่ (Recycle)
และ 3. สินเชื่อสีเขียว (Green Credit) เพื่อสนับสนุนการทําเกษตรอินทรีย์หรือการผลิตอาหารปลอดภัย (Food Safety)ร ส่งเสริมการใช้พลังงานทางเลือกหรือพลังงานสะอาด รวมถึงการอนุรักษ์ศิลปวัฒนธรรม ทรัพยากรธรรมชาติและสิ่งแวดล้อม
ทั้งนี้ เพื่อจูงใจให้เกษตรกรและผู้ประกอบการเกษตร หันมาปรับเปลี่ยนกระบวนการผลิตที่เป็นมิตรต่อสิ่งแวดล้อม โดยธ.ก.ส. กําหนดอัตราดอกเบี้ย สําหรับลูกค้าที่อยู่ในช่วงเริ่มโครงการและอยู่ระหว่างการรับรองมาตรฐาน กรณีเป็นเกษตรกร บุคคล อัตราดอกเบี้ย MRR ต่อปี (MRR เท่ากับ 6.975% ต่อปี)และนิติบุคคล กลุ่มวิสาหกิจชุมชน กลุ่มเกษตรกรหรือสหกรณ์การเกษตร อัตราดอกเบี้ย MLR ต่อปี (MLR เท่ากับ5.625%) และกรณีที่ลูกค้าได้รับการรับรองมาตรฐาน สําหรับเกษตรกร บุคคล จะคิดอัตราดอกเบี้ย MRR -1 ต่อปี และนิติบุคคลคิดอัตราดอกเบี้ย MLR -0.5 ต่อปี ทั้งนี้กรณีกู้เพื่อเป็นค่าใช้จ่ายหมุนเวียนกําหนดชําระคืน ไม่เกิน 12 เดือน พิเศษ ไม่เกิน18 เดือน กรณีกู้เพื่อลงทุน ชําระคืนภายใน15 ปี กรณีกู้เพื่อชําระหนี้สถาบันการเงินอื่นชําระคืนภายใน 10 ปี พิเศษไม่เกิน 15 ปีระยะเวลาโครงการตั้งแต่วันนี้จนถึง 31 มีนาคม 2571 สอบถามรายละเอียดเพิ่มเติมได้ที่ ธ.ก.ส.ทุกสาขาทั่วประเทศ และ Call Center 02-555-0555 ตลอด 24 ชั่วโมง
“พล.อ.ประยุทธ์มุ่งพลิกโฉมการพัฒนาประเทศด้วยโมเดลเศรษฐกิจ BCG อย่างเป็นระบบ เป็นรูปธรรม เพื่อยกระดับรายได้ โดยคํานึงถึงสิ่งแวดล้อม พัฒนาเศรษฐกิจฐานรากอย่างยั่งยืน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-"รมว.วราวุธ" เชื่อมั่นแค่เปลี่ยนแปลง คนไทยสร้างความมั่นคงทางอาหาร ไปสู่เป้าหมาย Net Zero GHG ได้ แม้สภาพภูมิอากาศเปลี่ยนไป
วันอังคารที่ 22 สิงหาคม 2566
"รมว.วราวุธ" เชื่อมั่นแค่เปลี่ยนแปลง คนไทยสร้างความมั่นคงทางอาหาร ไปสู่เป้าหมาย Net Zero GHG ได้ แม้สภาพภูมิอากาศเปลี่ยนไป
"รมว.วราวุธ" เชื่อมั่นแค่เปลี่ยนแปลง คนไทยสร้างความมั่นคงทางอาหาร ไปสู่เป้าหมาย Net Zero GHG ได้ แม้สภาพภูมิอากาศเปลี่ยนไป
"รมว.วราวุธ" เชื่อมั่นแค่เปลี่ยนแปลง คนไทยสร้างความมั่นคงทางอาหาร ไปสู่เป้าหมาย Net Zero GHG ได้ แม้สภาพภูมิอากาศเปลี่ยนไป
วันที่ 21 สิงหาคม 2566 เวลา 15.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) กล่าวปาฐกถาพิเศษในหัวข้อ "Policymaker's Perspective on Thai Dish" ภายในงาน SAVE THAI DISH สภาพอากาศเปลี่ยนไป อาหารไทยไม่เหมือนเดิม โดยมีหน่วยงานภาครัฐ ภาคเอกชน ประชาชน และนักศึกษาเข้าร่วมงาน ณ โรงละครเคแบงก์สยามพิฆเนศ สยามสแควร์วัน กรุงเทพมหานคร เพื่อสร้างความตระหนักรู้ถึงผลกระทบต่ออาหารไทย ในวันที่สภาพภูมิอากาศเปลี่ยนแปลงไป พร้อมหาทางออกให้อาหารไทย สามารถไปต่อได้ในยุค Climate Crisis
รมว.ทส. ได้กล่าวถึงการตื่นตัวจากทุกประเทศทั่วโลกในเรื่องของการเปลี่ยนแปลงสภาพภูมิอากาศ ที่นานาประเทศต่างให้ความสําคัญและหันมาปรับตัวอย่างเข้มข้น โดยเลขาธิการสหประชาชาติได้พูดถึงอุณหภูมิของพื้นผิวโลก และอุณหภูมิของมหาสมุทรที่เป็นสัญญาณเตือนว่า เรากําลังเข้าสู่ยุค “ภาวะโลกเดือด” (Global Boiling) แล้ว ซึ่งการเปลี่ยนแปลงสภาพภูมิอากาศทําให้เกิดสภาวะความแห้งแล้งยาวนานมากขึ้น ฝนไม่ตกตามฤดูกาล และปริมาณน้ําฝนลดลง ส่งผลกระทบต่อผลผลิตทางการเกษตร รวมถึงภัยธรรมชาติต่าง ๆ ที่เกิดขึ้นทั่วโลก และยังมีผลกระทบต่อสิ่งมีชีวิตโดยเฉพาะสัตว์เศรษฐกิจ ซึ่งความเปลี่ยนแปลงทางสภาพภูมิอากาศของแต่ละพื้นที่ จะส่งผลกระทบโดยตรงต่อความมั่นคงทางอาหารของแต่ละประเทศอีกด้วย
สิ่งสําคัญคือ ความร่วมมือจากทุกภาคส่วนในการเปลี่ยนแปลง เพื่อมุ่งสู่เป้าหมายการบรรลุความเป็นกลางทางคาร์บอน ภายในปี ค.ศ. 2050 และการบรรลุการปล่อยก๊าซเรือนกระจกสุทธิเป็นศูนย์ ภายในปี ค.ศ. 2065 รวมทั้งเพิ่มเป้าหมายการมีส่วนร่วมที่ประเทศกําหนด (NDC) ลดก๊าซเรือนกระจกเป็นร้อยละ 40 ภายในปี ค.ศ. 2030 โดยกระทรวงทรัพยากรธรรมชาติและสิ่งแวดล้อมได้มีการผลักดันแผนการดําเนินงานในด้านต่าง ๆ เพื่อการปรับตัวต่อการเปลี่ยนแปลงสภาพภูมิอากาศ พร้อมเชื่อมั่นในศักยภาพของคนไทย ที่จะก้าวไปสู่ Net Zero GHG ด้วยการเปลี่ยนวิธีคิดวิธีทํา ผ่านความร่วมมือร่วมใจกันของทุกคน เพราะไม่มีอะไรที่จะทําไม่ได้ หากเราร่วมแรงร่วมใจกัน ทุกอย่างล้วนเป็นไปได้ ดังคําที่ว่า “Together is possible”
รัฐบาลไทย-ข่าวทำเนียบรัฐบาล-ธนาคารโลกจัดอันดับประสิทธิภาพ “โลจิสติกส์ไทย” ปี 66 อยู่อันดับ 9 ของโลกในหมวดโครงสร้างพื้นฐาน
วันอังคารที่ 22 สิงหาคม 2566
ธนาคารโลกจัดอันดับประสิทธิภาพ “โลจิสติกส์ไทย” ปี 66 อยู่อันดับ 9 ของโลกในหมวดโครงสร้างพื้นฐาน
.....
ผลสําเร็จของการดําเนินนโยบาย “โครงสร้างพื้นฐาน” ไม่ว่าจะเป็น “ล้อ-ราง-เรือ-อากาศ-ดิจิทัล” โทรคมนาคม และเครือข่ายอินเทอร์เน็ต 5G ในช่วงที่ผ่านมานั้น
.
ส่งผลให้ธนาคารโลกจัดอันดับจาก “ดัชนีชี้วัดประสิทธิภาพ ด้านโลจิสติกส์ประจําปี 2566 (LPI 2023)” ในหมวดโครงสร้างพื้นฐานด้วยคะแนน 3.7 ทําให้ไทยอยู่อันดับ 9 ของโลกร่วมกับอีกหลายประเทศ เช่น กรีซ อิสราเอล มอลตา อังกฤษ
.
นอกจากความสําเร็จด้านโครงสร้างพื้นฐานแล้ว การพัฒนาเทคโนโลยีด้านดาวเทียมและอวกาศก็เดินหน้าด้วยเช่นกัน:
• THEOS-2 ดาวเทียมสํารวจดวงแรกของไทยในระดับ Industrial Grade เตรียมส่งขึ้นสู่อวกาศเดือนก.ย. 66
• THEOS-2A เตรียมส่งขึ้นสู่อวกาศ ในเดือนต.ค. 66
• โครงการ “ดวงอาทิตย์ประดิษฐ์” ด้วยเครื่องโทคาแมคเครื่องแรกของไทยเพื่อเป็นแหล่งพลังงานสะอาด เป็น 1 ใน 5 ประเทศทั่วโลกที่มี
.
อ่านเพิ่มเติม คลิก >>https://www.thaigov.go.th/news/contents/details/71511
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกรัฐบาล เผยนายกฯ มอบเสื้อผ้าไหมไทยแก่ ปธน.ฝรั่งเศส ต่อยอดความสำเร็จจาก APEC 2022 ผลักดันความร่วมมือด้านแฟชั่นไทยในฝรั่งเศส
วันอังคารที่ 22 สิงหาคม 2566
22/08/2566
รองโฆษกรัฐบาล เผยนายกฯ มอบเสื้อผ้าไหมไทยแก่ ปธน.ฝรั่งเศส ต่อยอดความสําเร็จจาก APEC 2022 ผลักดันความร่วมมือด้านแฟชั่นไทยในฝรั่งเศส
รองโฆษกรัฐบาล เผยนายกฯ มอบเสื้อผ้าไหมไทยแก่ ปธน.ฝรั่งเศส ต่อยอดความสําเร็จจาก APEC 2022 ผลักดันความร่วมมือด้านแฟชั่นไทยในฝรั่งเศส
วันนี้ (22 สิงหาคม 2566)นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงผลสําเร็จที่ต่อยอดจากการที่รัฐบาลไทย เป็นเจ้าภาพการประชุมผู้นําเขตเศรษฐกิจเอเปค (APEC 2022) โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการดูแลการจัดการประชุมฯ อย่างสมเกียรติประเทศไทย ซึ่งในโอกาสนี้ นายเอมานูว์แอล มาครง (H.E. Mr. Emmanuel Macron) ประธานาธิบดีฝรั่งเศส ซึ่งเดินทางมาร่วมการประชุมในฐานะแขกพิเศษ (Guest of the Chair) และชื่นชอบและประทับใจการนําเสนอการแสดงชุดผ้าไหมในช่วงงานเลี้ยงอาหารค่ําผู้นําเขตเศรษฐกิจเอเปค (AELM Gala Dinner)
รองโฆษกประจําสํานักนายกรัฐมนตรีเปิดเผยว่า นายกรัฐมนตรีจึงได้มอบเสื้อผ้าไหมไทย จํานวน 2 ชุด เพื่อส่งไปเป็นของขวัญให้แก่ประธานาธิบดีฝรั่งเศส (ในช่วงเดือน มิถุนายน 2566) ซึ่งสมาคมส่งเสริมผ้าไหมและวัฒนธรรมไทยได้ประสานการผลิตเสื้อผ้าไหมไทยดังกล่าว ออกแบบโดยผู้ชนะการประกวด The 3rd Next Big Silk Designer Contest ด้วยผ้าจากมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (The SUPPORT Foundation of Her Majesty Queen Sirikit, the Queen Mother)
ในโอกาสนี้ ประธานาธิบดีฝรั่งเศสได้มีสารขอบคุณในน้ําใจถึงนายกรัฐมนตรีด้วยใจจริง พร้อมชื่นชมผลงานอันโดดเด่นของนักศึกษาด้านการออกแบบแฟชั่นชาวไทย ซึ่งผลงานที่สร้างสรรค์เป็นการยกย่ององค์ความรู้และภูมิปัญญาของช่างฝีมือในการทอผ้าไหมไทยอันเป็นผลิตภัณฑ์สุดพิเศษที่มีชื่อเสียงในระดับสากล
“นายกรัฐมนตรีเชื่อมั่นว่าการมอบเสื้อผ้าไหมไทยเป็นของขวัญแก่ประธานาธิบดีฝรั่งเศสนั้น เป็นการขอบคุณที่ประธานาธิบดีฝรั่งเศสชื่นชอบภูมิปัญญา วัฒนธรรมไทย เพื่อเป็นการระลึกถึงการเดินทางเยือนไทยของท่าน และจะเป็นโอกาสในการปูทางไปสู่ความร่วมมือด้านการเผยแพร่ผ้าไหมไทยในฝรั่งเศสในอนาคต ซึ่งไทยยืนยันที่จะเสริมสร้างความร่วมมือกับฝรั่งเศสเพื่อยกระดับความสัมพันธ์ทวิภาคีไปสู่ความเป็นหุ้นส่วนทางยุทธศาสตร์ในปี 2567 ต่อไป” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ตั้งแล้ว “กรมโลกร้อน” พระบรมราชโองการโปรดเกล้าฯ ตั้ง “กรมการเปลี่ยนแปลงสภาพภูมิอากาศและสิ่งแวดล้อม” มีผลบังคับใช้แล้ว ตั้งแต่วันนี้ เป็นต้นไป
วันอังคารที่ 22 สิงหาคม 2566
ตั้งแล้ว “กรมโลกร้อน” พระบรมราชโองการโปรดเกล้าฯ ตั้ง “กรมการเปลี่ยนแปลงสภาพภูมิอากาศและสิ่งแวดล้อม” มีผลบังคับใช้แล้ว ตั้งแต่วันนี้ เป็นต้นไป
ตั้งแล้ว “กรมโลกร้อน”
พระบรมราชโองการโปรดเกล้าฯ ตั้ง “กรมการเปลี่ยนแปลงสภาพภูมิอากาศและสิ่งแวดล้อม” มีผลบังคับใช้แล้ว ตั้งแต่วันนี้ เป็นต้นไป
ตั้งแล้ว “กรมโลกร้อน”
พระบรมราชโองการโปรดเกล้าฯ ตั้ง “กรมการเปลี่ยนแปลงสภาพภูมิอากาศและสิ่งแวดล้อม” มีผลบังคับใช้แล้ว ตั้งแต่วันนี้ เป็นต้นไป
วันที่ 18 สิงหาคม 2566นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เปิดเผยว่า วันนี้ ประเทศไทยได้มี “กรมการเปลี่ยนแปลงสภาพภูมิอากาศและสิ่งแวดล้อม” จัดตั้งขึ้นอย่างเป็นทางการเรียบร้อยแล้ว ภายหลังจากที่พระบาทสมเด็จพระเจ้าอยู่หัว มีพระบรมราชโองการโปรดเกล้าฯ เปลี่ยนชื่อ “กรมส่งเสริมคุณภาพสิ่งแวดล้อม” เป็น “กรมการเปลี่ยนแปลงสภาพภูมิอากาศและสิ่งแวดล้อม” โดยมีผลบังคับใช้ตั้งแต่วันนี้ (18 สิงหาคม 2566) เป็นต้นไป นับเป็นพระมหากรุณาธิคุณต่อปวงชนชาวไทย และกระทรวงทรัพยากรธรรมชาติและสิ่งแวดล้อมอย่างหาที่สุดมิได้ เนื่องจากปัจจุบันปัญหาการเปลี่ยนแปลงสภาพภูมิอากาศของโลก หรือปัญหาภาวะโลกร้อน กําลังเป็นปัญหาสําคัญเร่งด่วนที่ทั่วโลกต่างกําลังเร่งสร้างความร่วมมือในการแก้ไขปัญหาร่วมกันอย่างจริงจัง โดยเฉพาะเมื่อเลขาธิการสหประชาชาติได้ออกมาชี้เมื่อเร็ว ๆ นี้ ว่า อุณหภูมิของพื้นผิวโลก และอุณหภูมิของมหาสมุทรในช่วงเดือนกรกฎาคมที่ผ่านมาในปีนี้ อยู่ในระดับสูงที่สุดเป็นประวัติการณ์ เป็นสัญญาณเตือนว่า เรากําลังเริ่มต้นสิ้นสุดยุคของ “ภาวะโลกร้อน” (Global Warming) และกําลังเข้าสู่ยุค “ภาวะโลกเดือด” (Global Boiling) แล้ว ดังนั้น การตั้งกรมการเปลี่ยนแปลงสภาพภูมิอากาศและสิ่งแวดล้อม ในครั้งนี้จึงเป็นสิ่งสําคัญที่จําเป็นอย่างยิ่ง เพื่อให้ประเทศไทยมีหน่วยงานรองรับการดําเนินงานด้านการเปลี่ยนแปลงสภาพภูมิอากาศอย่างชัดเจนเป็นรูปธรรมโดยตรง
“ผมได้กําชับให้ท่านปลัดกระทรวงทรัพยากรธรรมชาติและสิ่งแวดล้อม ท่านจตุพร บุรุษพัฒน์ กํากับติดตามการเปลี่ยนผ่านจากกรมส่งเสริมคุณภาพสิ่งแวดล้อม ไปสู่กรมการเปลี่ยนแปลงสภาพภูมิอากาศและสิ่งแวดล้อม อย่างใกล้ชิด เพื่อให้การดําเนินงานตามภารกิจของหน่วยงานเป็นไปอย่างต่อเนื่องราบรื่นไร้ข้อติดขัด ร่วมกับท่านอธิบดีกรมการเปลี่ยนแปลงสภาพภูมิอากาศและสิ่งแวดล้อมคนแรก คือ ท่านสมศักดิ์ สรรพโกศลกุล ซึ่งจะทําหน้าที่ต่อเนื่องจากหน้าที่อธิบดีกรมส่งเสริมคุณภาพสิ่งแวดล้อม และหลังจากนี้ รอเพียงการประกาศกฎกระทรวงการปรับปรุงโครงสร้างการแบ่งส่วนราชการของกรมการเปลี่ยนแปลงสภาพภูมิอากาศและสิ่งแวดล้อม และสํานักงานนโยบายและแผนทรัพยากรธรรมชาติและสิ่งแวดล้อม ก็จะทําให้กรมการเปลี่ยนแปลงสภาพภูมิอากาศและสิ่งแวดล้อม ที่มีโครงสร้างการทํางานปรับปรุงจากโครงสร้างเดิมของกรมส่งเสริมคุณภาพสิ่งแวดล้อม และมีโครงสร้างส่วนหนึ่งมาจาก กองประสานการจัดการการเปลี่ยนแปลงสภาพภูมิอากาศ ของสํานักงานนโยบายและแผนทรัพยากรธรรมชาติและสิ่งแวดล้อม มีโครงสร้างการทํางานที่สมบูรณ์ พร้อมเริ่มงานตามภารกิจได้ทันที” นายวราวุธ กล่าว
รัฐบาลไทย-ข่าวทำเนียบรัฐบาล-​รมว.สุชาติ ห่วงลูกจ้างโรงงานเฟอร์นิเจอร์ถูกเลิกจ้าง สั่งหน่วยงานในสังกัด จ.ลำปาง ดูแลช่วยเหลือ
วันอังคารที่ 22 สิงหาคม 2566
22/08/2566
​รมว.สุชาติ ห่วงลูกจ้างโรงงานเฟอร์นิเจอร์ถูกเลิกจ้าง สั่งหน่วยงานในสังกัด จ.ลําปาง ดูแลช่วยเหลือ
​รมว.สุชาติ ห่วงลูกจ้างโรงงานเฟอร์นิเจอร์ถูกเลิกจ้าง สั่งหน่วยงานในสังกัด จ.ลําปาง ดูแลช่วยเหลือ
วันที่ 22 สิงหาคม 2566 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่ได้รับรายงานจาก นางสุวรา พงศ์ปัญญาเนตร แรงงานจังหวัดลําปาง ว่า บริษัท ถาวร ลําปาง จํากัด ซึ่งประกอบกิจการและผลิตส่งออกเครื่องเรือนเครื่องใช้จากไม้ที่จังหวัดลําปาง มีการเลิกจ้างลูกจ้างนั้น ซึ่งจากการตรวจสอบพบว่า บริษัทแห่งนี้มีโรงงานตั้งอยู่ที่เลขที่ 350 หมู่ที่ 7 ต.ห้างฉัตรา อ.ห้างฉัตร จ.ลําปาง มีลูกจ้างทั้งสิ้น 189 คน ทั้งหมดเป็นแรงงานไทย ไม่มีแรงงานต่างด้าว แยกเป็นชาย 62 คน หญิง 127 คน สาเหตุการเลิกจ้างเนื่องจากสถานประกอบการประสบปัญหาขาดสภาพคล่องและขาดทุนสะสม ทั้งนี้ บริษัทฯ ได้เลิกจ้างลูกจ้างชุดแรก จํานวน 103 คน มีผลตั้งแต่วันที่ 21 สิงหาคม 2566 เป็นต้นไป และมีแผนเลิกจ้างเดือนธันวาคม 2566 จํานวน 86 คน ในเรื่องนี้นั้น ทันทีที่ทราบเรื่อง ผมได้สั่งการให้หน่วยงานในสังกัดกระทรวงแรงงานจังหวัดลําปางตรวจสอบข้อเท็จจริงและให้การช่วยเหลือตามภารกิจเพื่อให้ลูกจ้างได้รับสิทธิประโยชน์พึงได้ตามกฎหมายอย่างเร่งด่วน
นายสุชาติ กล่าวต่อว่า ในส่วนของการดําเนินการให้ความช่วยเหลือของกระทรวงแรงงานนั้น เมื่อวานนี้ (21 ส.ค.66) ผมได้ให้หน่วยงานในสังกัดกระทรวงแรงงานจังหวัดลําปาง ดําเนินการช่วยเหลือลูกจ้างของบริษัท ตามภารกิจหน้าที่ของแต่ละหน่วยงาน ณ สถาบันพัฒนาฝีมือแรงงาน 10 ลําปาง ซึ่งอยู่ใกล้กับสถานประกอบกิจการ ที่ลูกจ้างถูกเลิกจ้าง ดังนี้ สํานักงานสวัสดิการและคุ้มครองแรงงานจังหวัดลําปาง รับคําร้องทุกข์ของลูกจ้าง จํานวน 103 คน เพื่อติดตามสิทธิประโยชน์ที่พึงได้รับตามพระราชบัญญัติคุ้มครองแรงงาน พ.ศ.2541 และที่แก้ไขเพิ่มเติม อาทิ ค่าจ้างค้างจ่ายตั้งแต่วันที่ 1 - 18 สิงหาคม 2566 และค่าชดเชยการทํางานรวมเป็นเงินประมาณ 8,000,000 บาท เป็นต้น สํานักงานประกันสังคมจังหวัดลําปาง ดําเนินการให้คําปรึกษาสิทธิประโยชน์ตามพระราชบัญญัติประกันสังคม พ.ศ.2533 และที่แก้ไขเพิ่มเติม กรณีว่างงาน การเป็นผู้ประกันตนมาตรา 39 เพื่อรักษาสิทธิการประกันสังคม การชี้แจงขั้นตอนการลงทะเบียนว่างงานโดยมีผู้ประกันตนขึ้นทะเบียนว่างงาน จํานวน 72 คน ขอรับเงินบําเหน็จชราภาพ จํานวน 20 คน ในจํานวนนี้เป็นบํานาญ 19 คน และบําเหน็จ 1 คน สมัครมาตรา 39 จํานวน 3 คน สํานักงานจัดหางานจังหวัดลําปาง และศูนย์บริหารข้อมูลตลาดแรงงานภาคเหนือ นําตําแหน่งงานว่างมากกว่า 500 อัตรา เพื่อรองรับการหางานทําใหม่ให้แก่ผู้ที่ถูกเลิกจ้าง รวมทั้งสถาบันพัฒนาฝีมือแรงงาน 10 ลําปาง ชี้แจงแนะนําการฝึกทักษะอาชีพเพื่อการทํางานอิสระ โดยมีผู้ประกันตนมาขอรับประโยชน์ทดแทนกรณีว่างงาน จํานวน 72 คน ลูกจ้างสนใจสมัครงานเบื้องต้น จํานวน 4 คน ทั้งนี้ นายชัชวาลย์ ฉายะบุตร ผู้ว่าราชการจังหวัดลําปาง ยังได้ลงพื้นที่ติดตามการให้ความช่วยเหลือของหน่วยงานสังกัดกระทรวงแรงงานจังหวัดลําปางและให้กําลังใจแก่ลูกจ้างในครั้งนี้ด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 60 ปี มูลนิธิราชประชานุเคราะห์ ในพระบรมราชูปถัมภ์
วันอังคารที่ 22 สิงหาคม 2566
22/08/2566
กรมธนารักษ์เปิดจ่ายแลกเหรียญกษาปณ์ที่ระลึก 60 ปี มูลนิธิราชประชานุเคราะห์ ในพระบรมราชูปถัมภ์
กรมธนารักษ์ กระทรวงการคลัง จัดทําเหรียญกษาปณ์ที่ระลึก 60 ปี มูลนิธิราชประชานุเคราะห์ ในพระบรมราชูปถัมภ์ โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา
วันนี้ (21 สิงหาคม 2566) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ กระทรวงการคลัง จัดทําเหรียญกษาปณ์ที่ระลึก 60 ปี มูลนิธิราชประชานุเคราะห์ ในพระบรมราชูปถัมภ์ เพื่อสํานึกในพระมหากรุณาธิคุณ และเผยแพร่พระเกียรติคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ พระบาทสมเด็จพระเจ้าอยู่หัว ทั้งสองพระองค์ทรงห่วงใยราษฎรที่ได้รับความทุกข์ยากทั่วราชอาณาจักร และทรงพระราชทานเครื่องอุปโภคบริโภคช่วยเหลือประชาชนที่ประสบภัย พร้อมทั้งพระราชทานทุนการศึกษา เพื่อเป็นขวัญกําลังใจ และเยียวยาผู้ที่ได้รับความสูญเสีย ด้วยพระมหากรุณาธิคุณ และพระบารมีของทั้งสองพระองค์เป็นที่ประจักษ์อย่างหาที่สุดมิได้ โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผินพระพักตร์ทางเบื้องขวา ทรงฉลองพระองค์ชุดสากล ทรงประดับเข็มตรา ครื่องหมายมูลนิธิราชประชานุเคราะห์ ในพระบรมราชูปถัมภ์ และ พระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องขวา ทรงฉลองพระองค์ชุดสากล ภายในวงขอบเหรียญเบื้องบนมีข้อความว่า “พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร” เบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว”
ด้านหลัง กลางเหรียญมีรูปตราเครื่องหมายมูลนิธิราชประชานุเคราะห์ ในพระบรมราชูปถัมภ์ ภายในวงขอบเหรียญเบื้องบนมีข้อความว่า “๖๐ ปี มูลนิธิราชประชานุเคราะห์ ในพระบรมราชูปถัมภ์” เบื้องล่างมีข้อความว่า “๒๓ สิงหาคม ๒๕๖๖ ประเทศไทย” ด้านขวามีเลขบอกราคาว่า “๒๐” ด้านซ้ายมีข้อความว่า “บาท”
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 23 สิงหาคม 2566 เป็นต้นไป ตามช่องทางดังนี้
ส่วนกลาง
 กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
 หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
 หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
 สํานักงานธนารักษ์พื้นที่ทั่วประเทศ
ช่องทางออนไลน์
 www.treasury.go.th (บริการออนไลน์ ระบบบริการอิเล็กทรอนิกส์ด้านเหรียญ)
โดยการสั่งซื้อผ่านช่องทางออนไลน์ ผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะประธานการประชุมกลุ่มงานขับเคลื่อนเศรษฐกิจดิจิทัลของเอเปค (APEC Digital Economy Steering Group: DESG)
วันอังคารที่ 22 สิงหาคม 2566
ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะประธานการประชุมกลุ่มงานขับเคลื่อนเศรษฐกิจดิจิทัลของเอเปค (APEC Digital Economy Steering Group: DESG)
ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะประธานการประชุมกลุ่มงานขับเคลื่อนเศรษฐกิจดิจิทัลของเอเปค (APEC Digital Economy Steering Group: DESG)
ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะประธานการประชุมกลุ่มงานขับเคลื่อนเศรษฐกิจดิจิทัลของเอเปค (APEC Digital Economy Steering Group: DESG) ได้เข้าร่วมการประชุม DESG และการประชุมที่เกี่ยวข้อง ณ นครซีแอตเทิล รัฐวอชิงตัน สหรัฐอเมริกา ดังนี้
ดร. เอกพงษ์ฯ ได้เข้าร่วมการประชุม Telecommunications and Information and Digital Economy Steering Group – Public Private Dialogue (TEL – DESG PPD) เป็นการประชุมหารือร่วมกันระหว่าง TELWG DESG และภาคเอกชน ในการขับเคลื่อนด้านดิจิทัลร่วมกัน และในช่วงบ่าย เป็นการประชุม Telecommunications and Information and Digital Economy Steering Group Joint Meeting (TEL DESG Joint Meeting) เพื่อ TELWG และ DESG หารือร่วมกันในประเด็นสําคัญ โดยเฉพาะการดําเนินการตามมาตรการสําคัญในส่วนที่เกี่ยวข้องกับ TELWG เพื่อขับเคลื่อนตามแผนแม่บท APEC Internet and Digital Economy Roadmap (AIDER) ในการนี้ ผู้แทนสํานักงานปลัดกระทรวงดิจิทัลเพื่อเศรษฐกิจและสังคม ในฐานะผู้แทน TELWG ของไทย ได้ร่วมนําเสนอผลสําเร็จของการจัดเวทีการสัมมนา APEC Online Scams Exchange Forum เมื่อวันที่ 4 สิงหาคม 2566 โดยมีวัตถุประสงค์เพื่อแลกเปลี่ยนข้อมูล ความรู้ และประสบการณ์ด้านนโยบายและกฎระเบียบข้อบังคับ เกี่ยวกับการป้องกันและการรับมือกับปัญหาการหลอกลวงผ่านสื่อออนไลน์ เพื่อส่งเสริมความร่วมมือและการทํางานร่วมกันระหว่างเขตเศรษฐกิจสมาชิกเอเปค
นอกจากนี้ ดร. เอกพงษ์ฯ ได้เข้าร่วมการประชุมเชิงปฏิบัติการ DESG: Workshop on digital Licensing and Permitting Measures ครั้งที่ 2 ประจําปี 2566 ภายใต้หัวข้อหลัก คือ "Digital Fragmentation" เพื่อลดความเหลื่อมล้ําในด้านดิจิทัล โดย ดร. เอกพงษ์ฯ ทําหน้าที่ประธานการประชุม โดยมีผู้เข้าร่วมการประชุมฯ ประกอบด้วย เขตเศรษฐกิจสมาชิกเอเปค วิทยากรผู้เชี่ยวชาญด้านดิจิทัลจากภาครัฐและภาคเอกชน
____________________
รัฐบาลไทย-ข่าวทำเนียบรัฐบาล-SME D Bank คว้ารางวัล "รัฐวิสาหกิจดีเด่นด้านแรงงานสัมพันธ์" ประจำปี 2566 ผลสำเร็จจากการยกระดับคุณภาพชีวิตและให้คุณค่าแก่พนักงานอย่างต่อเนื่อง
วันอังคารที่ 22 สิงหาคม 2566
22/08/2566
SME D Bank คว้ารางวัล "รัฐวิสาหกิจดีเด่นด้านแรงงานสัมพันธ์" ประจําปี 2566 ผลสําเร็จจากการยกระดับคุณภาพชีวิตและให้คุณค่าแก่พนักงานอย่างต่อเนื่อง
SME D Bank ได้รับรางวัล "รัฐวิสาหกิจดีเด่นด้านแรงงานสัมพันธ์" ประจําปี 2566 จากการพิจารณาและคัดเลือกของคณะกรรมการแรงงานรัฐวิสาหกิจสัมพันธ์ กรมสวัสดิการและคุ้มครองแรงงาน กระทรวงแรงงาน
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ได้รับรางวัล "รัฐวิสาหกิจดีเด่นด้านแรงงานสัมพันธ์" ประจําปี 2566 จากการพิจารณาและคัดเลือกของคณะกรรมการแรงงานรัฐวิสาหกิจสัมพันธ์ กรมสวัสดิการและคุ้มครองแรงงาน กระทรวงแรงงาน เนื่องจากธนาคารให้ความสําคัญในการพัฒนาระบบบริหารจัดการด้านแรงงานสัมพันธ์อย่างต่อเนื่อง ผ่านการจัดกิจกรรมและมอบสวัสดิการต่าง ๆ แก่พนักงาน สอดรับกับแนวคิดที่ยึดมั่นพนักงาน คือ ทรัพยากรที่มีคุณค่าและสําคัญสูงสุดขององค์กร เช่น จัดอบรมเติมทักษะที่สําคัญให้แก่พนักงานสม่ําเสมอ กิจกรรม 5ส. ปรับปรุงสถานที่และสิ่งอํานวยความสะดวกให้แก่พนักงาน กิจกรรมสานสัมพันธ์ให้พนักงานทุกคนในวันเกิด กิจกรรมผู้บริหารลงพื้นที่เยี่ยมเยือนพบปะพูดคุยให้กําลังใจเจ้าหน้าที่สาขาทั่วประเทศ และมีช่องทางให้พนักงานเสนอแนะหรือแสดงความคิดเห็นเพื่อพัฒนาองค์กรถึงผู้บริหารได้โดยตรง บริการตรวจสุขภาพประจําทุกปี และจัดสรรผลตอบแทนต่าง ๆ อย่างเป็นธรรมและเหมาะสม เป็นต้น เหล่านี้ช่วยยกระดับคุณภาพชีวิต และสุขอนามัยที่ดีให้แก่พนักงาน อีกทั้ง เสริมสร้างความสัมพันธ์อันดีระหว่างนายจ้างกับลูกจ้าง ก่อให้เกิดพลังแห่งสามัคคี ร่วมแรงร่วมใจกันขับเคลื่อนการทํางานของ SME D Bank ให้เปี่ยมประสิทธิภาพ สมแห่งการเป็นธนาคารเพื่อเอสเอ็มอีไทย โดยมีเป้าหมายเดียวกัน มุ่งส่งเสริมและสนับสนุนด้านการเงินคู่การพัฒนา ผลักดันให้ผู้ประกอบการเอสเอ็มอีไทยเติบโตอย่างเข้มแข็งและยั่งยืน
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรม ให้เกียรติร่วมงานเปิดฉายภาพยนตร์ "แมนสรวง" รอบปฐมทัศน์
วันอังคารที่ 22 สิงหาคม 2566
​รัฐมนตรีว่าการกระทรวงวัฒนธรรม ให้เกียรติร่วมงานเปิดฉายภาพยนตร์ "แมนสรวง" รอบปฐมทัศน์
​รัฐมนตรีว่าการกระทรวงวัฒนธรรม ให้เกียรติร่วมงานเปิดฉายภาพยนตร์ "แมนสรวง" รอบปฐมทัศน์
รัฐมนตรีว่าการกระทรวงวัฒนธรรม ให้เกียรติร่วมงานเปิดฉายภาพยนตร์ "แมนสรวง" รอบปฐมทัศน์
เมื่อวันที่ 21 สิงหาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมงานเปิดฉายภาพยนตร์
เรื่อง "แมนสรวง" รอบปฐมทัศน์ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม ผู้บริหารกระทรวงวัฒนธรรม ผู้บริหาร บริษัท บี ออน คลาวด์ ศิลปิน ดารา นักแสดง สื่อมวลชน และแขกผู้มีเกียรติ เข้าร่วม ณ โรงภาพยนตร์พารากอนซีนิเพล็กซ์ ศูนย์การค้าสยามพารากอน กรุงเทพฯ
ภาพยนตร์เรื่อง “แมนสรวง”เป็นหนึ่งในภาพยนตร์ไทยที่ได้รับการคัดเลือกให้ได้รับการสนับสนุนจากกระทรวงวัฒนธรรม เพื่อส่งเสริมซอฟต์เพาเวอร์ไทย โดยภาพยนตร์เรื่องนี้ได้รับแรงบันดาลใจจากประวัติศาสตร์ไทย สมัยรัชกาลที่ 3 ถ่ายทอดความน่าสนใจของศิลปะและวัฒนธรรมไทยสู่สายตาชาวโลก ซึ่งได้รับการตอบรับที่ดีเยี่ยมในเทศกาลภาพยนตร์ เมืองคานส์ 2023 และมีกําหนดเข้าฉายในวันที่ 24 สิงหาคมนี้ พร้อมทั้งมีแผนการฉายในประเทศต่างๆ ด้วย
รัฐบาลไทย-ข่าวทำเนียบรัฐบาล-ปลัดฯ จตุพร รับมอบอุปกรณ์วัดปริมาณน้ำฝนจาก ปตท.สผ. พร้อมขอทุกคนปรับตัวเตรียมรับการเปลี่ยนแปลงสภาพภูมิอากาศ
วันอังคารที่ 22 สิงหาคม 2566
ปลัดฯ จตุพร รับมอบอุปกรณ์วัดปริมาณน้ําฝนจาก ปตท.สผ. พร้อมขอทุกคนปรับตัวเตรียมรับการเปลี่ยนแปลงสภาพภูมิอากาศ
ปลัดฯ จตุพร รับมอบอุปกรณ์วัดปริมาณน้ําฝนจาก ปตท.สผ. พร้อมขอทุกคนปรับตัวเตรียมรับการเปลี่ยนแปลงสภาพภูมิอากาศ
ปลัดฯ จตุพร รับมอบอุปกรณ์วัดปริมาณน้ําฝนจาก ปตท.สผ. พร้อมขอทุกคนปรับตัวเตรียมรับการเปลี่ยนแปลงสภาพภูมิอากาศ
วันที่ 18 สิงหาคม 2566 เวลา 10.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานในพิธีรับมอบอุปกรณ์วัดปริมาณน้ําฝน จํานวน 500 กระบอก จากบริษัท ปตท.สํารวจและผลิตปิโตเลียม จํากัด (มหาชน) (ปตท.สผ.) ในงานสัมมนาความร่วมมือเสริมสร้างชุมชนปลอดภัยจากธรณีพิบัติภัยแผ่นดินถล่ม อันเนื่องมาจากการเปลี่ยนแปลงสภาพภูมิอากาศ เรื่อง “อยู่กับภัย ให้ปลอดภัย ทําอย่างไร ให้ยั่งยืน” โดยมี นางอรนุช หล่อเพ็ญศรี อธิบดีกรมทรัพยากรธรณี นางสาวโศภิษฐา โชติช่วง ผู้ช่วยกรรมการผู้จัดการใหญ่ สายงานภาพลักษณ์องค์กร การสื่อสาร และความรู้องค์กร ปตท.สผ. พร้อมด้วยผู้บริหาร ทส. และผู้เข้าร่วมสัมมนาฯ เข้าร่วมพิธี ณ ห้องโถงอาคารเพชร ชั้น 1 กรมทรัพยากรธรณี เพื่อส่งมอบอุปกรณ์ให้แก่อาสาสมัครเครือข่ายในชุมชน และหน่วยงานที่เกี่ยวข้อง ได้ใช้ในการปฏิบัติภารกิจด้านการเฝ้าระวังแจ้งเตือนธรณีพิบัติภัยแผ่นดินถล่มล่วงหน้าต่อไป
โอกาสนี้ นายจตุพร ได้กล่าวขอบคุณ ปตท.สผ. ที่ได้สนับสนุนอุปกรณ์วัดปริมาณน้ําฝนซึ่งจะเป็นเครื่องมือแจ้งเตือนธรณีพิบัติภัย อันเนื่องมาจากการเปลี่ยนแปลงสภาพภูมิอากาศให้แก่อาสาสมัครเครือข่ายในชุมชน เนื่องจากเรื่องของการเปลี่ยนแปลงสภาพภูมิอากาศถือเป็นเรื่องที่ซับซ้อน แต่ส่งผลกระทบต่อทุกคน โดยล่าสุด พระบาทสมเด็จพระเจ้าอยู่หัว ได้มีพระบรมราชโองการโปรดเกล้าฯ เปลี่ยนชื่อ กรมส่งเสริมคุณภาพสิ่งแวดล้อม เป็นกรมการเปลี่ยนแปลงสภาพภูมิอากาศและสิ่งแวดล้อม อย่างเป็นทางการแล้ว ซึ่งเป็นกรมที่มีความสําคัญเป็นอย่างมาก และทุกหน่วยงานจะต้องทํางานร่วมกับกรมฯ นี้ หนึ่งในภารกิจที่สําคัญของกรมฯ คือ การปรับตัว ซึ่งการแจ้งเตือนธรณีพิบัติภัยล่วงหน้าถือเป็นความพร้อมในการเตรียมตัวรองรับกับสถานการณ์ความเสี่ยงที่อาจจะเกิดขึ้นได้ โดยประเทศไทยมีพื้นที่เสี่ยงภัยที่มีโอกาสเกิดแผ่นดินถล่ม ครอบคลุมทั่วประเทศ จํานวน 54 จังหวัด 517 อําเภอ 2,845 ตําบล 18,315 หมู่บ้าน มีเครือข่ายเฝ้าระวังและแจ้งเตือนธรณีพิบัติภัย ตั้งแต่ปี 2546 จนถึงปัจจุบันกว่า 45,000 คน ที่ได้มีการซักซ้อมแผนมาอย่างต่อเนื่อง เพื่อให้ชุมชนที่อยู่ในพื้นที่เสี่ยงภัยแผ่นดินถล่ม ได้มีองค์ความรู้และแนวทางในการเฝ้าระวัง เพื่อลดความสูญเสียต่อชีวิตและทรัพย์สินของประชาชนได้อย่างมีประสิทธิภาพสูงสุด